Συντεταγμένες: 43°41′17″N 19°0′20″E﻿ / ﻿43.68806°N 19.00556°E﻿ / 43.68806; 19.00556

Η **Εκκλησία Αγίου Γεωργίου** (σερβικά: Црква светог Ђорђа‎) είναι Σερβική Ορθόδοξη εκκλησία στο χωριό της Σοπότνιτσα, εντός του Δήμου του Νόβο Γκόραζντε της Σερβικής Δημοκρατίας της Βοσνίας, στη Βοσνία και Ερζεγοβίνη. Η εκκλησία ευρίσκεται επί της αριστερής όχθης του Ποταμού Δρίνου, σε απόσταση 4 χιλιομέτρων από την πόλη του Γκόραζντε. Ανεγέρθηκε το 1454 από τον Στέφαν Βούκτσιτς Κόσατσα, όταν το Γκόραζντε αποτελούσε τμήμα εδαφών περιοχής η οποία τελούσε υπό τον έλεγχο του ιδίου. Η συγκεκριμένη περιοχή έγινε αργότερα γνωστή ως Ερζεγοβίνη, λόγω του τίτλου του *Χέρτσεγκ* του Αγίου Σάββα, τον οποίον έφερε ο Κόσατσα. Η Ερζεγοβίνη κατελήφθη σταδιακά από την Οθωμανική Αυτοκρατορία κατά την διάρκεια της περιόδου μεταξύ του 1465 και του 1481.

Κατά την διάρκεια του δεύτερου μισού του 16ου αιώνα, κατά την διάρκεια της θητείας Σέρβου Πατριάρχη Μακάριγιε Σοκόλοβιτς, το δυτικό τμήμα της εκκλησίας επεκτάθηκε. Εργασίες επιδιόρθωσης έλαβαν χώρα το 1869, όταν μία μεταλλική θύρα τοποθετήθηκε στην είσοδό της, η οποία αποτελούσε δωρεά ενός Σέρβου από το Σαράγιεβο. Κατάλοιπα των παλαιών τοιχογραφιών, εκείνη την περίοδο, συνελέγησαν με προσοχή και ετάφησαν δίπλα στον τοίχο της εκκλησίας. Το 1894, ένα κωδωνοστάσιο προστέθηκε στο δυτικό τμήμα της εκκλησίας. Κατά τις απαρχές του Βοσνιακού Πολέμου, η εκκλησία βομβαρδίστηκε και πυρπολήθηκε, τον Σεπτέμβριο του 1992. Παρέμεινε δίχως οροφή έως τον Οκτώβριο του 1994, όταν και τοποθετήθηκε προσωρινή οροφή. Η εκκλησία αναστηλώθηκε μεταξύ του 2000 και του 2002, ενώ, το 2008, κατεγράφη ως Εθνικό Μνημείο της Βοσνίας και Ερζεγοβίνης.

Το 1519, κατά τις απαρχές της Οθωμανικής περιόδου κυριαρχίας επί της Ερζεγοβίνης, ένα από τα πρώτα τυπογραφεία μεταξύ των Σέρβων δημιουργήθηκε στην εκκλησία. Γνωστό ως τυπογραφείο του Γκόραζντε, ήταν η πρώτη παρόμοιου είδους εγκατάσταση εντός του εδάφους της σημερινής Βοσνίας και Ερζεγοβίνης. Παρήγαγε τρία βιβλία: ένα ιερατικόν (ιερατικό βιβλίο λειτουργίας) το 1519, ένα ψαλτήρι το 1521, καθώς και ένα μικρό ευχολόγιον το 1523.

Παραπομπές
----------

1. 1 2 3  Lovrenović 2008
2. ↑  Barać 2008, σ. 39
3. ↑  Fine 1994, σ. 578
4. ↑  Fine 1994, σ. 585
5. ↑  Ševo 2004
6. ↑  Barać 2008, σσ. 28–29
7. ↑  Fotić 2005, σ. 66
8. ↑  Benac & Lovrenović 1980, σ. 145
9. ↑  Barać 2008, σσ. 43–44

Πηγές
-----

* (Αγγλικά) Barać, Dragan (2008), «Горажданска штампарија—прва међу штампаријама у Херцеговини и српским земљама 16. века», στο: Dragan Barać, επιμ. *Горажданска штампарија 1519–1523*, Βελιγράδι: Εθνική Βιβλιοθήκη της Σερβίας, Ανατολικό Σαράγιεβο: Φιλοσοφική Σχολή του Πανεπιστημίου του Ανατολικού Σαράγιεβο, ISBN 978-86-7035-186-8,
* (Αγγλικά) Benac, Alojz; Lovrenović, Ivan (1980), *Bosnia and Herzegovina*, Sarajevo: Svjetlost,
* (Αγγλικά) Fine, John Van Antwerp (1994), *The Late Medieval Balkans: A Critical Survey from the Late Twelfth Century to the Ottoman Conquest*, Ann Arbor, Michigan: University of Michigan Press, ISBN 0-472-08260-4,
* (Αγγλικά) Fotić, Aleksandar (2005). «Belgrade: A Muslim and Non-Muslim Cultural Centre (Sixteenth–Seventeenth Centuries)». Στο: Antonis Anastasopoulos. *Provincial elites in the Ottoman Empire*. Halcyon Days in Crete. **5**. Rethymno: Crete University Press. ISBN 9789605242169.
* (Αγγλικά) Lovrenović, Dubravko (2008), *Church of Saint George in Sopotnica*, Bosnia and Herzegovina Commission to Preserve National Monuments, ανακτήθηκε στις 2018-12-02
* (Σερβικά) Ševo, Ljiljana (2004), *Manastir Liplje*, Μοναστήρι της Λεπάβινα,